Diari Oficial de la Generalitat Valenciana


Sumari del DOGV 6787, del 01-06-2012 (2012/5204)

Subhasta de béns immobles número S2012R4676003005.
--------------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5204


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles número S2012R4676003005. [2012/5204]  
El cap de la Dependència de Recaptació de la Delegació de l'Agència Estatal d'Administració Tributària (AEAT) de València fa saber:  
  
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords amb data 14 d'abril de 2012, pels quals es decretava l'alienació mitjançant subhasta dels béns que es detallen en la relació de béns a subhastar inclosa en aquest anunci com a annex I. La subhasta tindrà lloc el dia 21 de juny de 2012, a les 10.00 hores, a la Delegació de l'AEAT de València, carrer de Guillem de Castro, 4 (sala d'actes, 2n pis), a València.  
En compliment de l'article esmentat, es publica aquest anunci i s'adverteix, a les persones que desitgen participar en la subhasta, el que segueix:  
  
Primer. Els béns que s'han de subhastar estan afectes per les càrregues i els gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de rematada.   
  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen produït o es produïsquen fins a la data d'ingrés al Tresor, els recàrrecs del període executiu i les costes del procediment de constrenyiment.  
  
Tercer. Els licitadors podran enviar o presentar las seues ofertes en sobre tancat des de l'anunci de subhasta fins a una hora abans del començament d'aquesta, sense perjudici que puguen participar personalment en la licitació amb postures superiors a les del sobre. Aquestes ofertes, que tindran el caràcter de màximes, es presentaran als registres de l'oficina on tinga lloc la subhasta, i es faran constar a l'exterior del sobre les dades identificatives d'aquesta. Al sobre s'inclouran, a més de l'oferta i del dipòsit constituït d'acord amb el punt quart, les dades corresponents al nom i cognoms o raó social o denominació completa, el número d'identificació fiscal i el domicili del licitador.  
  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General d l'AEAT, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
  
Quart. Tots els licitadors hauran de constituir davant la mesa de subhasta, amb anterioritat a la seua celebració, un dipòsit del 20% del tipus de subhasta en primera licitació, tret d'aquells lots en què s'haguera acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns que s'han de subhastar inclosa en aquest anunci.  
  
El dipòsit haurà de constituir-se mitjançant un xec que complisca els requisits establits en l 'article 35.1 del Reglament General de Recaptació o per via telemàtica, a través d'una entitat col·laboradora adherida a aquest sistema que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE 24.05.2002), del director general de l'AEAT.  
Si els adjudicataris no paguen el preu de rematada, aquest dipòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine aquesta falta de pagament.  
  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho creu procedent, i fixarà el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
  
Sisé. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el dipòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no és necessari tindre compte obert. També pot realitzar-se el pagament mitjançant el càrrec en el compte corrent, a través d'Internet a l'adreça , a l'opció: «Oficina Virtual. Pagament d'impostos>.  
Així mateix, si ho sol·licita a la mesa de subhasta dins de l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i, en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
  
Seté. Quan en la licitació no s'haja cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
Les ofertes es podran presentar dins del termini que a aquest efecte comunique la mesa de subhasta. S'hauran de presentar en sobre tancat al registre general de l'oficina on s'efectue la subhasta i hauran d'anar acompanyades, si escau, del dipòsit.  
Així mateix, es podran presentar ofertes a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'AEAT, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, aquesta mesa obrirà les ofertes presentades, i podrà procedir a l'adjudicació dels béns si alguna d'aquestes ofertes es considera suficient en aquest moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a aquest moment i així sucessivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent celebrar en segona licitació; si ha existit una segona licitació, no hi haurà preu mínim.  
  
  
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
  
Nové. Quan es tacte de béns inscriptibles en registres públics, els licitadors no tindran dret a exigir altres títols de propietat que els aportats a l'expedient; aquest títols estaran a disposició de les persones interessades a les oficines d'aquesta Dependència de Recaptació on es podran examinar tots els dies hàbils a partir de la publicació d'aquest anunci i fins al dia anterior al de la subhasta. En cas de no estar inscrits els béns al registre, el document públic de venda és títol mitjançant el qual es pot efectuar la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.  
  
  
Deu. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la inscripció en el registre corresponent del manament de cancel·lació de càrregues posteriors, aniran a càrrec de l'adjudicatari.  
  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, sent a càrrec d'aquest les despeses que resten pendents de pagament.  
  
Onze. El procediment de constrenyiment només es suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).  
  
Dotze. En tot allò no previst en aquest anunci caldrà ajustar-se a allò que s'ha establit en les disposicions legals que regulen l'acte.  
  
València, 20 d'abril de 2012.- El cap de la Dependència de Recaptació de la Delegació de l'AEAT de València: Jaime Sanz Espert.  
  
  
annex i  
  
Dependència de Recaptació   
Unitat de Subhastes  
21 de juny de 2012  
  
Relació de béns a subhastar  
  
Subhasta número R1328L357229043  
  
Lot número 2   
Tipus de subhasta en 1a licitació: 180.906,03 €.   
Trams: 2.000,00 €.   
Dipòsit: 36.181,20 €.  
Bé número 1   
Tipus de bé: habitatge.   
Tipus de dret: ple domini.   
Localització: c/ Joaquín Muñoz, 3.  
46251 Turís (València)   
Inscripció: Registre número 1 de Chiva.   
Tom: 570. Llibre: 85 de Turís.   
Foli: 25. Finca: 12738. Inscripció: 2.   
Descripció: casa situada a Turís, partida de l'Hortitxola, que té una superfície de 144 metres quadrats, dels quals 67,27 metres quadrats pertanyen a l'habitatge i la resta a pati. Es troba indicada la porta amb el número tres, amb accés pel carrer de Joaquín Muñoz. Confrontacions: a la dreta entrant, casa número 5; esq. casa número 1; al fons casa número 4, de la pl. Metge Valero.   
Valoració: 180.906,03 €.   
Càrregues: no consten càrregues.   
  
Lot número 3   
Tipus de subhasta en 1a licitació: 248.715,23 €.   
Trams: 2.000,00 €.   
Dipòsit: 49.743,04 €.   
Bé número 1   
Tipus de bé: habitatge.   
Tipus de dret: ple domini.   
Localització: pl. Carbó, 7, 3, 9.  
46775 Alzira (València)   
Inscripció: Registre número 2 de Alzira.   
Tom: 2089. Llibre: 794.   
Foli: 194. Finca: 49437. Inscripció: 3.   
Descripció: urbana. Habitatge tipus G a Alzira, pl. Carbó, 7, tercer pis, porta 9. De superfície construïda 115,23 m² i útil 99,61 m². Té una golfa de 54,04 m² útils i 56,95 m² construïts, a més a més, com a annex, la plaça d'aparcament núm. 9, de 9,90 m² útils i 29,36 m² construïts. Quota de participació: 8,83%.   
Valoració: 248.715,23 €.   
Càrregues: no consten càrregues.   
  
Lot número 16   
Tipus de subhasta en 1a licitació: 310.943,22 €.   
Trams: 2.000,00 €.   
Dipòsit: 62.188,64 €.   
Bé número 1   
Tipus de bé: habitatge.   
Tipus de dret: ple domini.   
Localització: camí de la Font de l'Or, s/n.  
46224 Náquera (València)   
Inscripció: Registre número 1 de Massamagrell.   
Tom: 2224. Llibre: 158.   
Foli: 43. Finca: 11265. Inscripció: 1.   
Descripció: habitatge en construcció tipus B. Superfície del terreny: tres-cents trenta-sis metres, setanta-dos decímetres quadrats. Superfície construïda: cent cinc metres quadrats.   
Valoració: 408.655,07 €.   
Càrregues: 97.711,85 €.   
  
  
ANNEX II  
  
Altres condicions  
  
Informació addicional:  
Al lot número 10: és objecte d'alienació únicament la planta baixa, amb una superfície construïda de 104 m², que ha passat a ser la finca 68199.